CELEX: 32015R1906
Language: hu
Date: 2015-10-22 00:00:00
Title: A Bizottság (EU) 2015/1906 rendelete (2015. október 22.) az élelmiszerekkel rendeltetésszerűen érintkezésbe kerülő, újrafeldolgozott műanyagokról és műanyag tárgyakról szóló 282/2008/EK rendelet módosításáról (EGT-vonatkozású szöveg)

23.10.2015   
            
            
               HU
            
            
               Az Európai Unió Hivatalos Lapja
            
            
               L 278/11
            
         A BIZOTTSÁG (EU) 2015/1906 RENDELETE
   (2015. október 22.)
   az élelmiszerekkel rendeltetésszerűen érintkezésbe kerülő, újrafeldolgozott műanyagokról és műanyag tárgyakról szóló 282/2008/EK rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerekkel rendeltetésszerűen érintkezésbe kerülő anyagokról és tárgyakról, valamint a 80/590/EGK és a 89/109/EGK irányelv hatályon kívül helyezéséről szóló, 2004. október 27-i 1935/2004/EK európai parlamenti és tanácsi rendeletre (1) és különösen annak 5. cikke (1) bekezdésének n) pontjára,
   mivel:
   
               (1)
            
            
               A 282/2008/EK bizottsági rendelet (2) (20) preambulumbekezdése szerint a műanyag újrafeldolgozási eljárásainak engedélyezéséről szóló határozatot az 1935/2004/EK rendelet 23. cikkének (2) bekezdésében leírt szabályozási eljárással összhangban kell elfogadni.
            
         
               (2)
            
            
               A 282/2008/EK rendelet 6. cikkének (1) bekezdése, amely az ilyen határozatokra vonatkozik, hivatkozást tartalmaz az 1935/2004/EK rendelet 11. cikkének (3) bekezdésére.
            
         
               (3)
            
            
               A 282/2008/EK rendelet elfogadása idején az 1935/2004/EK rendelet 11. cikkének (3) bekezdése és 23. cikkének (2) bekezdése is az 1999/468/EK tanácsi határozat (3) 5. cikkében foglalt szabályozási eljárásra utalt.
            
         
               (4)
            
            
               Az 596/2009/EK rendelet (4) módosította az 1935/2004/EK rendelet 11. cikke (3) bekezdését: abba hivatkozás került az 1935/2004/EK rendelet újonnan beillesztett 23. cikke (4) bekezdésére, amely bevezeti az 1999/486/EK határozat 5a. cikkében előírt, ellenőrzéssel történő szabályozási bizottsági eljárást.
            
         
               (5)
            
            
               Mivel a műanyag újrafeldolgozási eljárásának engedélyezése egyedi hatályú, az 1935/2004/EK rendelet 5. cikke (1) bekezdésének n) pontja végrehajtását célzó igazgatási aktus, és a 282/2008/EK rendelet 4. cikke tartalmazza az engedélyezés pontos feltételeit, arra az 1935/2004/EK rendelet 23. cikke (2) bekezdésében ismertetett szabályozási bizottsági eljárás alkalmazandó. Ugyanakkor ez a szabályozási bizottsági eljárás már nem létezik, mivel az 1999/468/EK határozat helyébe a 182/2011/EU európai parlamenti és tanácsi rendelet (5) lépett. A 182/2011/EU rendelet értelmében a vizsgálóbizottsági eljárás a megfelelő eljárás a műanyag újrafeldolgozási eljárásainak engedélyezésére.
            
         
               (6)
            
            
               Ezért a 282/2008/EK rendeletben szereplő, az elfogadási eljárásra való hivatkozás kiigazításra szorul.
            
         
               (7)
            
            
               A 282/2008/EK rendeletet ennek megfelelően módosítani kell.
            
         
               (8)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 282/2008/EK rendelet 6. cikkének (1) bekezdése helyébe a következő szöveg lép:
   
      „(1)   A Bizottság az újrafeldolgozási eljárás engedélyezésének jóváhagyásáról vagy elutasításáról határozatot fogad el, amelynek címzettje a kérelmező.
      Az Európai Parlament és a Tanács 182/2011/EU rendeletének (6) 5. cikke alkalmazandó.
      A Bizottság munkáját a 178/2002/EK európai parlamenti és tanácsi rendelet (7) 58. cikkének (1) bekezdésével létrehozott Növények, Állatok, Élelmiszerek és Takarmányok Állandó Bizottsága segíti. Ez a bizottság a 182/2011/EU rendelet szerinti bizottságnak minősül.
   
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. október 22-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 338., 2004.11.13., 4. o.
   
   
      (2)  A Bizottság 2008. március 27-i 282/2008/EK rendelete az élelmiszerekkel rendeltetésszerűen érintkezésbe kerülő, újrafeldolgozott műanyagokról és műanyag tárgyakról, valamint a 2023/2006/EK rendelet módosításáról (HL L 86., 2008.3.28., 9. o.).
   
      (3)  A Tanács 1999. június 28-i 1999/468/EK határozata a Bizottságra ruházott végrehajtási hatáskörök gyakorlására vonatkozó eljárások megállapításáról (HL L 184., 1999.7.17., 23. o.).
   
      (4)  Az Európai Parlament és a Tanács 2009. június 18-i 596/2009/EK rendelete a Szerződés 251. cikkében meghatározott eljárás alá tartozó egyes jogi aktusoknak az ellenőrzéssel történő szabályozási bizottsági eljárás tekintetében történő, az 1999/468/EK tanácsi határozat szerinti kiigazításáról. Az ellenőrzéssel történő szabályozási bizottsági eljárás kiigazítása – Negyedik rész (HL L 188., 2009.7.18., 14. o.)
   
      (5)  Az Európai Parlament és a Tanács 2011. február 16-i 181/2011/EU rendelete a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).